b'\n_START_ARTICLE_\n31. kolovoza u Domovinskom ratu\n_START_PARAGRAPH_\nDomovinski rat po nadnevcima: 31. kolovoza u Domovinskom ratu._NEWLINE_1991._NEWLINE__NEWLINE_- Hrvatska Vlada prihva\xc4\x87a europski mirovni plan, ali je i objavila mjere u kojima upozorava da \xc4\x87e odgovoriti na svaku eskalaciju agresije na Hrvatsku._NEWLINE__NEWLINE_- MIG-ovi JRV prisilili dva strana civilna aviona na slijetanje na zagreba\xc4\x8dki aerodrom koji je zatvoren za regularni promet._NEWLINE__NEWLINE_- Devetoro djece ranjeno u Vukovaru i Borovu Naselju kada su avioni JRV bombardirali grad._NEWLINE__NEWLINE_- Reporter "Ve\xc4\x8dernjeg lista" ranjen, kada je JNA otvorila vatru iz svojih kasarni u Vukovaru._NEWLINE_1992._NEWLINE__NEWLINE_- Kao nestali u cijeloj Hrvatkoj vodi se 13.000, a iz Vukovara oko 2.800 osoba, podaci su Komisije za tra\xc5\xbeenje nestalih osoba hrvatske Vlade._NEWLINE__NEWLINE_- Po nalogu okupatora, tridesetak srpskih obitelji iz Cavtata oti\xc5\xa1lo uglavnom u Crnu Goru._NEWLINE__NEWLINE_- Srbi s planine Vu\xc4\x8djak u BiH neprekidno granatiraju Slavonski Brod._NEWLINE__NEWLINE_- Premijer tzv. Jugoslavije Milan Pani\xc4\x87 na\xc5\xa1ao se, nakon londonske konferencije, na udaru nekih srpskih krugova u Beogradu._NEWLINE__NEWLINE_- Razmjenom nota izme\xc4\x91u ministarstava inozemnih poslova Republike Albanije i Republike Hrvatske, dvije dr\xc5\xbeave uspostavile diplomatske odnose._NEWLINE__NEWLINE_- Probijen obru\xc4\x8d kod Gora\xc5\xbeda, javlja Radio BiH._NEWLINE__NEWLINE_- Prema odjecima londonske konferencije, u ruskim glasilima se isti\xc4\x8de da je ruska diplomacija dobila "klju\xc4\x8d jugokrize u svoje ruke"._NEWLINE__NEWLINE_- Dragali\xc4\x87, hrvatsko selo na podru\xc4\x8dju pod kontrolom UNPROFOR-a, \xc4\x8detnici u potpunosti spalili._NEWLINE_1993._NEWLINE__NEWLINE_- U \xc5\xbdenevi Karad\xc5\xbei\xc4\x87 predlo\xc5\xbeeni plan prihvatio bezrezervno, Boban uz mogu\xc4\x87nost nekih teritorijalnih ispravaka, dok Izetbegovi\xc4\x87 tra\xc5\xbei znatne promjene na zemljovidu, ili ne\xc4\x87e potpisati._NEWLINE__NEWLINE_- Na kontrolnoj to\xc4\x8dki kod Privlake u isto\xc4\x8dnom sektoru ruski "plavci" se ogradili od zapadnog ostatka Hrvatske debelim zidom od vre\xc4\x87a pijeska, a cijevi borbenog vozila okrenuli prema tom dijelu Hrvatske._NEWLINE__NEWLINE_- Za vrijeme rada Blondine Negga na funkciji koordinatora UNPROFOR-a za civilne poslove, uz 125.000 osoba prognanih ranije iz Isto\xc4\x8dnog sektora, prognano od dolaska UNPROFOR-a 5.000 nesrba, jo\xc5\xa1 uvijek se tra\xc5\xbei 7.453 nestale osoba, a 700 ih je ubijen pod "za\xc5\xa1titom" plavih kaciga, rekao u Osijeku slavonsko-baranjski \xc5\xbeupan Branimir Glava\xc5\xa1._NEWLINE__NEWLINE_- Pro\xc5\xa1log mjeseca inflacija u "SRJ" iznosila, prema podacima saveznog Zavoda za statistiku, 1.881 posto!_NEWLINE__NEWLINE_- HVO spreman za prekid vatre u Mostaru i oko Mostara za vrijeme pregovora u Me\xc4\x91ugorju - pismom obavijestio UNPROFOR zapovjednik glavnog sto\xc5\xbeera HVO general Slobodan Praljak._NEWLINE_1994._NEWLINE__NEWLINE_- Nakon Karad\xc5\xbei\xc4\x87eva odbijanja mirovnog plana, otvoreno novo poglavlje u pristupu kontaktne skupine dizajniranju BiH, a ruski ministar vanjskih poslova Kozirev ve\xc4\x87 nagovijestio mogu\xc4\x87nost konfederacije bosanskih Srba sa Srbijom, odnosno SR Jugoslavijom._NEWLINE_1995._NEWLINE__NEWLINE_- Hrvatski predsjednik dr. Tu\xc4\x91man primio u Predsjedni\xc4\x8dkim dvorima ameri\xc4\x8dkog dr\xc5\xbeavnog tajnika Richarda Holbrookea, nakon njegova posjeta Beogradu, te dao svoju potporu ameri\xc4\x8dkoj mirovnoj inicijativi._NEWLINE__NEWLINE_- Zapovjednik ju\xc5\xbenog krila NATO-a ameri\xc4\x8dki admiral Leighton Smith izjavio na konferenciji za vi\xc5\xa1e od 600 novinara u Napulju, da su od srijede, 30. kolovoza, ujutro, kad je po\xc4\x8dela akcija nazvana "Odlu\xc4\x8dna sila", zrakoplovi NATO-a izveli vi\xc5\xa1e od 300 polijetanja na 23 cilja u BiH i zaklju\xc4\x8dio da akcija ne\xc4\x87e zavr\xc5\xa1iti dok ne nestane prijetnja za Sarajevo i druge za\xc5\xa1ti\xc4\x87ene zone._NEWLINE__NEWLINE_- Na kraju prvog dana zra\xc4\x8dnih i topni\xc4\x8dkih napada na bosanske Srbe slu\xc5\xbebeni Washington izra\xc5\xbeava zadovoljstvo postignutim efektima, a glasnogovornik State Departmenta Nicholas Burns isti\xc4\x8de da je to kraj sna o "velikoj Srbiji"._NEWLINE__NEWLINE_- Britanska reagiranja na operaciju u BiH izra\xc5\xbeavaju vi\xc5\xa1e neraspolo\xc5\xbeenja nego optimizma, a komentator "Timesa" tvrdi da intervencija koju je ishodila bosanska vlada ne\xc4\x87e uspostaviti pravdu na Balkanu i da \xc4\x87e krajnji rezultat biti suprotan od \xc5\xbeeljenog._NEWLINE_- Ministar unutra\xc5\xa1njih poslova RH Ivan Jarnjak posjetio Knin, Lapac, Srb, Gra\xc4\x8dac i relejni centar \xc4\x86elavac, te bio nazo\xc4\x8dan po\xc4\x8detku velike akcije \xc4\x8di\xc5\xa1\xc4\x87enja Dinare od zaostalih \xc4\x8detni\xc4\x8dkih terorista.</U_NEWLINE_- Hrvatska Vlada donijela uredbu, prema kojoj \xc4\x87e napu\xc5\xa1tene stanove i ku\xc4\x87e preuzeti na upravljanje dr\xc5\xbeava, te ih dati na kori\xc5\xa1tenje Hrvatima izbjeglima iz Vojvodine i BiH i prognanicima \xc4\x8dije su ku\xc4\x87e uni\xc5\xa1tene._NEWLINE__NEWLINE_- Vojna djelovanja NATO-a j UN-a u BiH izazvala negativne reakcije u Beogradu, gdje je zabilje\xc5\xbeeno vi\xc5\xa1e napada na osoblje UN-a i njihove automobila, a razbijena su i stakla na Uredu UN-a._NEWLINE_1996._NEWLINE__NEWLINE_- Hrvatska ustraje u odluci da mandat UNTAES-a zavr\xc5\xa1i 15. travnja 1997., ali je spremna dopustiti snagama UN-a da nakon tog datuma izvedu svoje povla\xc4\x8denje iz hrvatskog Podunavlja u sljede\xc4\x87a tri mjeseca, izjavio ministar Grani\xc4\x87._NEWLINE__NEWLINE_- Na 86 izbornih mjesta diljem Hrvatske glasovali izbjeglice i ostali bosanskohercegova\xc4\x8dki dr\xc5\xbeavljani, koji glasuju u odsutnosti._NEWLINE_- Sveta Stolica izrazila strah da bi se na\xc4\x8din sastavljanja bira\xc4\x8dkih popisa za bosanskohercegova\xc4\x8dke izbore 14. rujna mogao pokazati kao prinos etni\xc4\x8dkom \xc4\x8di\xc5\xa1\xc4\x87enju.'